അരങ്ങൊഴിഞ്ഞ നടന് കണ്ണീരില് കുതിര്ന്ന പ്രണാമം സംസ്കാരം ശാന്തികവാടത്തില് തിരുവനന്തപുരം: അഭിനയപ്രതിഭ നെടുമുടി വേണുവിന് പ്രണാമം അര്പ്പിച്ച് കലാകേരളം.നിരവധി പേരാണ് വട്ടിയൂര്ക്കാവ് തിട്ടമംഗലത്തെ വീട്ടില് അന്ത്യാഞ്ജലി അര്പ്പിക്കാന് എത്തിയത്.അയ്യങ്കാളി ഹാളില് രാവിലെ 10.30ന് പൊതുദര്ശനത്തിനുവച്ച മൃതദേഹത്തില് ആദരാഞ്ജലികള് അര്പ്പിക്കാന് സമൂഹത്തിന്റെ വിവിധ വിഭാഗങ്ങളില്നിന്ന് ആളുകളെത്തി.ഇന്ന് ഉച്ചയ്ക്ക് 12.30വരെയാണ് പൊതുദര്ശനം. മണിയന്പിള്ള രാജു, മധുപാല്, ടി.പി.മാധവന്, നിര്മാതാവ് സുരേഷ് കുമാര് തുടങ്ങിയവര് മൃതദേഹത്തെ അനുഗമിച്ച് അയ്യങ്കാളി ഹാളിലെത്തി. മുഖ്യമന്ത്രി പിണറായി വിജയന്, സ്പീക്കര് എം.ബി.രാജേഷ്, മന്ത്രിമാരായ വി.ശിവന്കുട്ടി, സജി ചെറിയാന്, അഹമ്മദ് ദേവര്കോവില്, കെപിസിസി പ്രസിഡന്റ് കെ.സുധാകരന് എന്നിവരെത്തി. സമുദായസാംസ്കാരിക നേതാക്കള്, നാടക പ്രവര്ത്തകര് തുടങ്ങിയവര് അന്തിമോപചാരം അര്പ്പിച്ചു.രണ്ടു മണിക്ക് തൈക്കാട് ശാന്തികവാടത്തില് ഔദ്യോഗിക ബഹുമതികളോടെ സംസ്കാരം.